ప్రైవేటుతో కొనసాగనున్న భాగస్వామ్యం: పరీకర్ హైదరాబాద్, జనవరి 16 (ఆంధ్రజ్యోతి):కొన్ని ప్రైవేటు కంపెనీల సహకారంతో ప్రభుత్వ రంగంలోని రక్షణ పరిశోధన,అభివృద్ధి సంస్థ(డీఆర్డీవో) అభివృద్ధి చేస్తున్న రక్షణ పరికరాలతో ప్రపంచ మార్కెట్లలో భారత తన ఎగుమతులను గణనీయంగా వృద్ధి చేసుకోగలుగుతోందని రక్షణ మంత్రి మనోహర్ పరీకర్ అన్నారు. రక్షణ పరికరాల తయారీలో భారత ప్రపంచంలోనే అగ్రగామిగా నిలుస్తోందని ఆయన చెప్పారు. సోమవారం హైదరాబాద్ పర్యటనకు వచ్చిన ఆయన డీఆర్డీవోలోని ఏపీజే అబ్దుల్ కలాం క్షిపణి సముదాయాన్ని సందర్శించారు. ప్రస్తుతం నడుస్తున్న క్షిపణి పరిజ్ఞానం, సంబంధిత కార్యక్రమాలపైనా మంత్రి సమీక్షించారు. ఈ సందర్భంగా రక్షణ మంత్రి మాట్లాడుతూ డీఆర్డీవో, కొన్ని ప్రైవేటు పరిశ్రమలు భాగస్వామ్యంతో పనిచేస్తూ దేశాన్ని రక్షణ రంగ వస్తువుల తయారీ, ఎగుమతిలో ముందువరుసలో నిలుపుతున్నాయన్నారు. డీఆర్డీవో ఇటీవల సాధించిన విజయాలపై అభినందనలు తెలిపారు.
praivetutho konasaganunna bhagaswamyam: parikar hyderabad, janavari 16 (aandhrajyoti):konni praivetu companyla sahakaaramtho prabhutva rangamlooni rakshana parisodhana,abhivruddhi samstha(drdvo) abhivruddhi chestunna rakshana parikaraalato prapancha marketlalo bhaarata tana egumatulanu gananeeyamgaa vruddhi chesukogalugutondani rakshana mantri manohar parikar annaru. rakshana parikaraala tayaareelo bhaarata prapanchamlone agragaamigaa nilustondani aayana cheppaaru. somavaram hyderabad paryatanaku vachina aayana drdydmoloni epga abdul kalaam kshipani samudaayaanni sandarsinchaaru. prastutam nadustunna kshipani parignaanam, sambandhita karyakramalapaina mantri sameekshinchaaru. ee sandarbhamgaa rakshana mantri maatlaadutuu drdvo, konni praivetu parisramalu bhaagaswaamyamtho panichestuu deshaanni rakshana ranga vastuvula tayaarii, egumatilo munduvarusalo niluputunnaayannaaru. drdvo iteevala saadhinchina vijayaalapai abhinandanalu telipaaru.